123. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Δ.1269/197 της 22 Οκτ./17 Δεκ. 1982 (ΦΕΚ Β΄  1034) Άμεση επιστροφή σε δικαιούχους εξαγωγείς της μέσης από τέλη χαρτοσήμου φορολογικής επιβάρυνσης Ν.Δ.226/69 και απλούστευση σχετικών διαδικασιών. Έχοντας υπόψη: 1.Τις διατάξεις του Ν.Δ. 226/69 περί διασφαλίσεως ίσων όρων ανταγωνισμού για τα ελληνικά προϊόντα, όπως τροποποιήθηκε και συμπληρώθηκε με το Ν.Δ. 849/71. 2.Τις διατάξεις του άρθρ. 5 του Ν.Δ. 4002/59 περί λήψεως φορολογικών και άλλων τινών μέτρων προς ενίσχυσιν των επενδύσεων. 3.Την Υπουργική απόφαση αριθ. Δ. 633/257/ 4.6.78 περί αμέσου επιστροφής του 70% των δασμών, λοιπών φόρων εισαγωγής, ως και της μέσης εκ τελών χαρτοσήμου επιβάρυνσης που αναλογούν στα εξαγόμενα στην αλλοδαπή προϊόντα. 4.Την Υπουργική απόφαση αριθ. Δ. 1010/120/22. 8.80 περί αυξήσεως του αμέσως επιστρεφόμενου ποσού των δασμών, λοιπών φόρων εισαγωγής ως και της μέσης εκ τελών χαρτοσήμου επιβάρυνσης που αναλογεί στα εξαγόμενα στο εξωτερικό προϊόντα. 5.Την ανάγκη απλούστευσης των σχετικών διαδικασιών με στόχο την αύξηση της παραγωγικότητας των Τελωνειακών Υπηρεσιών, την ενίσχυση των εξαγωγικών μεταποιητικών επιχειρήσεων και γενικότερα την προώθηση των εξαγωγών. 6.Την αριθ. 11335/9.7.82 κοινή απόφαση του Πρωθυπουργού και του Υπουργού Οικονομικών για την ανάθεση αρμοδιοτήτων στους Υφυπουργούς Οικονομικών, αποφασίζουμε: Άρθρ.1.-1.Στους δικαιούχους επιστροφής μέσης από τέλη χαρτοσήμου φορολογικής επιβάρυνσης κατ’ εφαρμογή των διατάξεων του Ν.Δ. 226/69 (ανωτ. αριθ. 87), που έχουν τύχει μέχρι σήμερα προκαταβολικής επιστροφής του 70% ή 80% παρέχεται η δυνατότητα άμεσης επιστροφής ύστερα από τη διενέργεια απλού συνοπτικού επανέλεγχου ποσοστού 20% ή 10% αντίστοιχα και μέχρι συμπλήρωσης του 90% της όλης απαίτησης, εφόσον παραιτηθούν με υπεύθυνη δήλωσή τους του Ν.Δ. 105/ 69 του υπολοίπου 10% των απαιτήσεών τους. 2.Στους δικαιούχους που δεν έχουν τύχει προκαταβολικής επιστροφής της εν λόγω μέσης από τέλη χαρτοσήμου φορολογικής επιβάρυνσης για το λόγο ότι έχουν ζητήσει την πλήρη επιστροφή του δικαιούμενου ποσού 100% παρέχεται η ευχέρεια της άμεσης επιστροφής του 90% με τις ίδιες προϋποθέσεις της προηγούμενης παραγράφου. 3.Η παραπάνω επιστροφή του 90% θα  πραγματοποιηθεί ύστερα από την υποβολή από  μέρους των ενδιαφερομένων των απαραιτήτων  δικαιολογητικών, τη διενέργεια συνοπτικού ελέγχου και τη διαπίστωση της αξίας FOB και του συντελεστού επιβάρυνσης των τελών χαρτοσήμου. 4.Μετά την πραγματοποίηση της κατά τα ανωτέρω επιστροφής, οι υποθέσεις αυτές θεωρούνται οριστικά εκκαθαρισμένες και υποβάλλονται στην αρμόδια Υπηρεσία Εντελλομένων Εξόδων για τον προβλεπόμενο έλεγχο. Άρθρ.2.-1.Από τη ρύθμιση που προβλέπεται από το προηγούμενο άρθρο εξαιρούνται οι υποθέσεις για τις οποίες: α)έχει εκχωρηθεί το δικαίωμα επιστροφής της μέσης από τέλη χαρτοσήμου φορολογικής επιβάρυνσης και β) η υπηρεσία έχει πληροφορίες, ενδείξεις ή επιφυλάξεις για τυχόν καταστρατηγήσεις των συμφερόντων του Δημοσίου. 2.Οι περιπτώσεις της από στοιχ. β) εξαίρεσης θα υπόκεινται σε αναθεώρηση ύστερα από αίτηση των ενδιαφερομένων και επανεξέτασή τους από τον προϊστάμενο της αρμόδιας Τελωνειακής περιφέρειας. Άρθρ.3.-Στην ίδια ρύθμιση που προβλέπεται από τα προηγούμενα άρθρα (επιστροφή του 90%) υπάγονται και οι εξαγωγές για τις οποίες θα υποβληθούν τα σχετικά δικαιολογητικά μέχρι 31.12.82. Άρθρ.4.-Από 1.1.83 επιστρέφεται στους δικαιούχους επιστροφής μέσης από τέλη χαρτοσήμου φορολογικής επιβάρυνσης του Ν.Δ. 226/69 το 100% των απαιτήσεών τους, που απορρέουν από την αιτία αυτή, με την ίδια διαδικασία που καθορίζεται από τα άρθρ. 1 παρ. 3 και 4 και 2 παρ. 1 και 2, της απόφασης αυτής. Άρθρ.5.-Εφόσον, ύστερα από έλεγχο διαπιστωθεί ότι, το ποσό που επιστράφηκε βάσει της δήλωσης των ενδιαφερομένων, είναι μεγαλύτερο από το πράγματι οφειλόμενο, η επί πλέον διαφορά επιστρέφεται: α)για τις υποθέσεις για τις οποίες έχουν ήδη υποβληθεί ή θα υποβληθούν δικαιολογητικά μέχρι τις 31.12.82, σύμφωνα με τα όσα ορίζονται στο Ν.Δ. 4002/1959 και β)για τις υποθέσεις που θα υποβληθούν δικαιολογητικά από 1.1.83 και στο εξής, η επί πλέον αυτή διαφορά θα επιστρέφεται στο πενταπλάσιο προσαυξανόμενη και με τους νόμιμους τόκους. Άρθρ.6.-Η απόφαση αυτή, η ισχύς της οποίας αρχίζει από 1 Νοεμ. 1982, να δημοσιευθεί στην εφημερίδα της Κυβέρνησης και να κυρωθεί νομοθετικά. Κυρώθηκε και έχει ισχύ νόμου από την περίπτωση δ΄ του εδαφ. ΣΤ της παρ. 7 άρθρ. 46 Νόμ. 1473/1984 (ΦΕΚ Α΄ 127) (Τόμ. 27, σελ. 196, 361). (Αντί για τη σελ. 104,45(α) Σελ. 104,45(β) Τεύχος 1328 Σελ. 77 Κώδικας Τελών Χαρτοσήμου 28.Α.α.123 